CELEX: E2016J0015
Language: sk
Date: 2017-09-13 00:00:00
Title: Rozsudok súdu z 13. septembra 2017 vo veci E–15/16 – Yara International ASA/nórska vláda (Sloboda usadiť sa – Články 31 a 34 Dohody o EHP – Potreba – Vnútroštátne pravidlá o prevodoch v rámci skupiny – Vyvážené rozdelenie daňovej právomoci – Výnimka pre konečné straty – Riziko vyhýbania sa daňovým povinnostiam – Čisto umelé konštrukcie – Zákaz zneužívania práv)

18.1.2018   
            
            
               SK
            
            
               Úradný vestník Európskej únie
            
            
               C 16/4
            
         ROZSUDOK SÚDU
   z 13. septembra 2017
   vo veci E–15/16
   Yara International ASA/nórska vláda
   
      (Sloboda usadiť sa – Články 31 a 34 Dohody o EHP – Potreba – Vnútroštátne pravidlá o prevodoch v rámci skupiny – Vyvážené rozdelenie daňovej právomoci – Výnimka pre konečné straty – Riziko vyhýbania sa daňovým povinnostiam – Čisto umelé konštrukcie – Zákaz zneužívania práv)
   
   (2018/C 16/04)
   Vo veci E-15/16 Yara International ASA/nórska vláda – ŽIADOSŤ o výklad článku 31 Dohody o Európskom hospodárskom priestore v súvislosti s vnútroštátnymi pravidlami o prevodoch v rámci skupiny na Súd EZVO podaná odvolacím súdom Borgarting (Borgarting lagmannsrett) podľa článku 34 Dohody medzi štátmi EZVO o zriadení dozorného úradu a súdu, Súd EZVO v zložení Carl Baudenbacher, predseda a sudca spravodajca, Per Christiansen a Ása Ólafsdóttir (ad hoc), sudcovia, vyniesol 13. septembra 2017 rozsudok, ktorého výroková časť znie takto:
   Články 31 a 34 Dohody o EHP nebránia uplatňovaniu vnútroštátnych pravidiel o prevodoch v rámci skupiny, ako sú pravidlá v nórskom daňovom zákone, podľa ktorých takýto prevod znižuje zdaniteľný príjem prevodcu a je zahrnutý do zdaniteľného príjmu príjemcu bez ohľadu na to, či príjemca dosiahne z daňového hľadiska stratu alebo zisk, pod podmienkou, že prevodca aj príjemca podliehajú zdaneniu v danom štáte EHP. Ide o podmienku práva EHP, podľa ktorej vnútroštátne pravidlá musia sledovať legitímny cieľ, akým je potreba zaistiť vyvážené rozdelenie daňovej právomoci medzi štáty EHP alebo zabrániť vytvoreniu čisto umelých konštrukcií, ktoré vedú k vyhýbaniu sa daňovým povinnostiam. Požiadavky vnútroštátneho práva však prekračujú rámec toho, čo je nevyhnutné na dosiahnutie uvedených cieľov v prípadoch, kde je strata, ktorú utrpela zahraničná dcérska spoločnosť, konečná.